Lyvių-estų-latvių žodynas
Lyvių–estų–latvių žodynas (lyv. Līvõkīel-ēstikīel-lețkīel sõnārōntõz, est. Liivi-eesti-läti sõnaraamat, latv. Lībiešu-igauņu-latviešu vārdnīca) – iki šiol išsamiausias 2012 m. išleistas lyvių kalbos žodynas, autoritetingas šių dienų lyvių gramatikos šaltinis, sudarytas naudojant bendrinės lyvių kalbos abėcėlę. Į šį trikalbį žodyną įtraukta apie 13 000 antraštinių lyvių kalbos žodžių. Žodyno sudarytojas – Estijos kalbininkas Tytas Reinas Vytsas, jo redaktorius ir dalies latvių kalba autorius – Latvijos filologas Valtas Ernštreitas. Internetinis žodyno variantas, kurį galima rasti Tartu universiteto svetainėje (žr. „Nuorodos”), buvo sukurtas bendradarbiaujant su Latvių kalbos agentūra ir Lyvių kultūros centru (Līvõ Kultūr sidām).